*ПРИЛОЖЕНИЕ № 1/1 към Решение № 67/22.08.2013 година, Протокол № 5, точка 5*

**ОБЩИНСКИ СЪВЕТ – ХИТРИНО, ОБЛАСТ ШУМЕН**

**Н А Р Е Д Б А**

**ЗА УСЛОВИЯТА И РЕДА ЗА ИЗДАВАНЕ НА КАРТИ ЗА ПАРКИРАНЕ НА ХОРА С ТРАЙНИ УВРЕЖДАНИЯ НА ТЕРИТОРИЯТА НА ОБЩИНА ХИТРИНО**

**Чл.1.(1)** С наредбата се уреждат условията и редът за издаване на карта за паркиране.

(2) Наредбата се прилага на цялата територия на Община Хитрино.

**Чл.2.** Картата за паркиране за хора с трайно увреждане се издава от кмета на общината по образец (Приложение № 1), съобразен с изискванията на стандартизирания модел на Общността от Приложението към Препоръка 98/376/ ЕО на Съвета от 4 юни 1998г., относно картата за паркиране на хора с трайни увреждания и чл.99а от ЗДвП и съдържа следната задължителна информация:

1.Трите имена и актуална снимка на правоимащото лице, притежател на картата;

2.Дата на издаване на картата.

3.Срок на валидност на картата.

4.Номер на картата в регистъра на редовно издадените карти.

5.Подпис на лицето с трайни увреждания или на законният представител.

6.Знак за защита.

**Чл.3.**(1)Кметът на общината създава и поддържа регистър, който трябва да съдържа:

1.Пореден номер на издадена карта за паркиране на хора с трайни увреждания.

2.Име, презиме и фамилия на лицето с увреждане.

3.Единен граждански номер.

4.Номер и дата на издаване на експертно решение на ТЕЛК, НЕЛК или ДЕЛК.

5.Валидност на издадената карта-съобразно срока на експертното решение на ТЕЛК, НЕЛК или ДЕЛК.

(2)Карта за паркиране за хора с трайно увреждане се издава на лице, което в резултат на анатомично, физиологично или психическо трайно увреждане, е с трайно намалени възможности да изпълнява дейности по начин и степен, възможни за здравия човек и за което органите на медицинската експертиза са установили степен на намалена работоспособност или са определили вид и степен на трайно увреждане 50 и над 50 на сто.

(3)Степента на трайно увреждане на лицата, се удостоверяват с решение за освидетелстване на ТЕЛК и/или НЕЛК в оригинал или заверен от лицето препис.

**Чл.4.(**1)За издаване на карта за паркиране на местата, определени за превозните средства, обслужващи хора с трайни увреждания и използване на улеснения при паркиране по чл.99а от Закона за движение по пътищата, лицата с трайни увреждания с постоянен и/или настоящ адрес в община Хитрино, подават искане до кмета на общината. За деца с определен вид/степен на увреждане, заявлението се подава от законния представител.

(2)Към заявлението лицата по ал.1 прилагат:

1.Лична карта на лицето подаващо искането, като данните от нея се сверяват и тя се връща.

2.Решение на ТУЛК/или НЕЛК за освидетелстване в оригинал и или заверен препис.

3.Актуална цветна снимка, с размери 3 на 4 см.

4.Копие от нотариално заверено пълномощно, когато искането не се подава от лицето с трайни увреждания, придружено от решение на ТЕЛК/или НЕЛК за освидетелстване в оригинал и или заверен препис.

5.Друг документ удостоверяващ представителната власт на лицето, подаващо заявлението.

6.В случаите, когато правоимащия желае да ползва и правото по чл.5, ал.1 от тази наредба , трябва да представи свидетелство за регистрация на МПС, съответно свидетелство за брак или раждане на дете, когато МПС-то не е регистрирано на негово име.

(3)Картите се издават в срок от 30 дни, считано от датата на подаване на искането, придружено с документите посочени в ал.2.

**АДМИНИСТРАТИВНОНАКАЗАТЕЛНИ РАЗПОРЕДБИ**

**Чл.5.**(1)Който използва карта за паркиране за хора с увреждане, която е издадена за другиго, се наказва с глоба 200 лева.

(2)Лице с трайно увреждане, което не притежава карта за паркиране за хора с трайно увреждане по образец, а използва други документи и знаци за обозначение на превозното средство, се наказва с глоба до 50 лева.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1**.Издадените до влизане в сила на наредбата карти за преференциално паркиране на хората с увреждане, запазват действието си за срок на валидност, след което лицата са длъжни да ги подменят с образец, съгласно Приложение № 1.

**§ 2**.Текстът на чл.5, ал.2 влиза в сила една година след влизане в сила на наредбата.

Настоящата Наредба за условията и реда за издаване на карти за паркиране на хора с трайни увреждания на територията на община Хитрино е приета с Решение № 67 на Общински съвет Хитрино на заседание, проведено на 22.08.2013 година, с Протокол № 5, точка 5.

**МУСТАФА МЕХМЕД АХМЕД:**

**ПРЕДСЕДАТЕЛ НА ОбС ХИТРИНО**

**ЕМИНЕ ХАСАН ЮЗЕИР:**

**П Р О Т О К О Л И С Т**